**0051** **Харольд мінажат**

**Мәсіхшілік өмір - бұл рухани соғыс**

***«Сендерге мынаны да айтамын: жер бетінде екеуің келісіп, қай нәрсені болса да көктегі Әкемнен сұрасаңдар, Ол соны бермек.»***

***(Матай 18:19)***

Тіпті Жаңа өсиетті және Елшілердің істері кітабын оқып отырып, Құдайдың күші мен қауымдағы жалпы мінажат ету практикасы арасындағы тікелей байланыстың бар екенін көре аламыз. Алғашқы қауым алдымен мінажат жиналысында дүниеге келді. Шәкірттер билікке қатысты қандай да бір қиындықтар туындаған кезде немесе басқа түсінбеушіліктер туындаған кезде, олар бірден топтарға бөлініп, мінажат етті. Петір түрмеге түскенде, ол үшін еркіндік есігін ашқан нәрсе - мінажат болды. Пауыл мен Барнабаның алғашқы елшілік сапарға аттанатын уақыты келгенде, олар мінажат пен оразадан кейін ғана, қызметке жіберілді. Пұтқа табынушылар арасында қызмет етіп жүрген жас әріптесіне қарап, Пауыл былай деді: «Ал енді, ең алдымен мынаны ескертемін: барлық адамдар үшін Құдайға сиынып, өтініштерің мен алғыстарыңды білдіріңдер.» (Тімотеге 1-хат 2:1)

Қауымдарда мінажатты бірінші орынға қоя алмайтындығымыз - рухани әлсіздігімізге әкеліп соғады. Әдетте, қауымның мінажат бюллетені, Құдай халқының мінажаттарын Құдай қалай тыңдайтыны мен оларға қалай жауап беретіні туралы айтқанынан гөрі, қарттар мен науқастардың денсаулығының жай-күйі туралы жазбаға ұқсайды. Қазіргі қауымдардың рухани дамуы төмен деңгейде болғандықтан, оны алғашқы қауым деңгейіне дейін көтеру жалпы нормадан ауытқу болып көрінеді.

Егер, мәсіхшілік өмір - бұл Киелі кітапта айтылғандай, рухани соғыс болса, және егер біз өзімізді аман-есен сақтап, қауымымыздың тірі қалуына көмектескіміз келсе, онда біз бірге мінажат етудің күшін өзіміз үшін қайта ашуымыз керек. Біз Пауылдың Ефестіктерге жазған хатында айтқан рухани қаруды табуымыз керек. Қаруымызды зұлымның айла-амалдарына қарсы тұру үшін қолдануымыз керек. *Қайғы-қасірет - мінажатқа сенбеушілігімізде емес, қасірет - біз мүлдем мінажат етпеуімізде.*

Есіңізде болсын, сіз Жоханның үйінде кездескендер сияқты, өз үйіңізде де мінажат тобын құра аласыз. «Өйткені екі-үш адам Менің атымнан жиналса, Мен де сол жерде араларында боламын.» (Матай 18:20) Егер Ол сіздің мінажат жиналысыңызда сізбен бірге болса, одан жақсырақ қандай нәрсе бар?